በዝሒ ተዛራቢ ምዉናን፣ ስነ ጽሑፍን ስነ ጥበብን ምዕባይን ኣድማስ ተበጻሕነቱ ምስፋሕን ህልዉና ሓደ ቋንቋ ዝረጋገጸሎም መገዲታት'ዮም። ኣብ ዝተፈላለዩ እዋናት ሰኣን ተዛራቢ ዝሞቱ ቋንቋታት ቑጽሮም ዝነዓቕ ኣይኮነን። ሓደ ሓደ ኣብ ሓደጋ ዝርከቡ ድማ ንምዕቃብ ቫዕርታት እንትግበር ይስውዓል። ኣብ ትግራይ፤ ኢትዮጵያን ኤርትራን ካብ ዘሎ ተዛራቢ ብተወሳኺ ኣብ ዝተፈላለዩ ከባቢታት ተዛረብቲ ከምዘለዉዎ ዝንገረሉ ቋንቋ ትግርኛ፡ ኣብዚ ሕዚ እዋን ኣብ ትግራይ ዘለዎ ሃለዋት ኣብ ሓደጋ'ዩ ዝርከብ ይብል ዳይሬክተር ኣካዳሚ ቋንቋታት ትግርኛ ዶክተር ዳኒኤል ተኽሉ። ዶክተር ዳንኤል ኣብቲ መድረኽ ተረኺቡ ብዛዕባ እቲ ዛዕባ ካብ መንጎ እቶም መፅናዕቲ ዘቕረቡን ተሪሮም ዝተኻትዑን'ዩ። ትጥቀምሉ ዘለኹም መሳርሒ ኣይተቐበሎን። መግለጺ ቪድዮ, ትግርኛ ከም መግለጺ መንነት ቋንቋ ትግርኛ ብፍላይ ከኣ ስርዓት ኣጸሓሕፋ ትግርኛ ካብ ዝኾነ እዋን ናብዚ እናተበከለ'ዩ ዝመጽእ ዘሎ ብዝብል ኣብቲ ዝሓለፈ ዓመት መንግስቲ ትግራይ ነቲ ብቐረባ ዝከታተል ኣካዳሚ ኣቝሙ ናብ ስራሕ ኣትዩ'ዩ። እዚ ኣካዳሚ ቋንቋታት ትግራይ ዝተብሃለ መሓዉር፡ ብፍላይ ብርክት ዝበሉ ትካላት ልምዓት መንግስትን ንግድን ዝኽተልዎ ዝነበረ ኣጸሓሕፋ መላለዪ ትካላት ንግዲ ቅጥዑ ሓሊዩ ክኸይድ ብዝገበሮ ተኸታታሊ ወፍሪ ዝሓሸ ስግግር ክመጽእ ገይሩ'ዩ። "ቋንቋ ትግርኛ ካብ ዝኾነ እዋናት ናብዚ ቅርጹ እናቐየረ እዩ ዝመጽእ ዘሎ" ክብል ዳይሬክተር ኣካዳሚ ቋንቋታት ትግርኛ ዶክተር ዳኒኤል ተኽሉ ንቢቢሲ ተዛሪቡ። "ብፍላይ እቲ ነዛ ቋንቋ ጥራሕ ክርዳእ ዝኽእል ገባር ማሕበረሰብ ብዝምጥን መልክዑ ኣብ ምግልጋል ክፍተት ኣሎ" ኢሉ። ቋንቋ ትግርኛ፡ ሓሳባት መሊእኻ ንምግላጽ ኣይጥዕምን ዝብል ኣረኣእያ ኣብ ምቕያር'ዉን ክሕሰበሉ ከምዝግባእ ብምግላፅ፡ "መረዳድኢ'ዩ ካብ ዝብል ቁንፅል ኣበሃህላ ሓሊፉ መንነት ከምዝኾነ ክንግንዘብ ይግባእ" ክብል ይገልጽ። ቢቢሲ፡ ውድድር ግጥሚ ትግርኛ ጀሚሩ ሓባራዊ ስራሕ ምስ ኤርትራዉያን ደረፍቲ ኢትዮጵያን ኤርትራን ካብ ኮርያዉያን እንታይ ይመሃራ?
